Οίκος του Νελ

Ο Οίκος του Νελ, γαλλ.: Maison de Nesle ήταν μία φεουδαρχική οικογένεια, που απέκτησε μία μακρά σειρά κομήτων του Σουασόν και τελικά συγχωνεύτηκε με τον Οίκο του Κλερμόν (βλ. κόμητες του Κλερμόν-αν-Μπωβαιζί). Το Νελ είναι μία κοινότητα στη βόρεια Γαλλία κοντά στο Σαιν-Κεντέν, στο Αιν.

Ο ιδρυτής του Οίκου του Νελ είναι ο Υβ Α΄ κύριος του Νελ (απεβ. μετά το 1076), άγνωστης καταγωγής. Ο Υβ Α΄ είχε δύο παιδιά από άγνωστη σύζυγο:
 Ντρε (απεβ. μετά το 1098), σταυροφόρος που συμμετείχε στην πολιορκία της Νίκαιας το 1097. Είχε έναν γιο από άγνωστη σύζυγο:
 Ραούλ Α΄ (απεβ. το 1125 ή αργότερα), κύριος του Νελ. Νυμφεύτηκε την Ράιντρουντ του Σουασόν, κόρη του Γουλιέλμου Μπυζάκ, κόμη του Ε & Σουασόν, και απέκτησε πέντε παιδιά:
 Υβ Β΄ κόμης του Σουασόν.
 Ντρε (απεβ. μετά το 1146).
 Ραούλ Β΄, καστελάνος του Μπρυζ.
 Ρενώ.
 Τιερύ (απεβ. πριν από το 1183), ιεροφύλαξ στο Νουαγιόν, αρχιδιάκονος στο Καμπραί.

Ο Υβ Β΄, ο πρώτος κόμης των Σουασόν από τον Οίκο των Νελ, δεν είχε παιδιά, και η γενεαλογία πέρασε από τον αδελφό του Ραούλ Β΄, ο οποίος νυμφεύτηκε τη Γερτρούδη του Μονταιγκύ, κόρη του Λαμπέρ κόμη του Μονταιγκύ & Κλερμόν. Ο Ραούλ Β΄ και η Γερτρούδη απέκτησαν τέσσερα παιδιά:
 Κόνων, κόμης του Σουασόν.
 Ιωάννης Α΄ (απεβ. 1200), καστελάνος του Μπρυζ, κύριος του Νελ, του Φαλβύ και του Ερέλ.
 Ραλφ, κόμης του Σουασόν.
 Μποντουέν.

Ο Κόνων δεν είχε απογόνους, και η γενεαλογία των κομήτων και των κομισσών του Σουασόν συνεχίστηκε μέσω του αδελφού του Ραλφ ως εξής:
 Ιωάννης Β΄ του Μπεγκ, γιος του Ραλφ.
 Ιωάννης Γ΄, γιος του προηγούμενου.
 Ιωάννης Δ΄, γιος του προηγούμενου.
 Ιωάννης Ε΄, γιος του προηγούμενου.
 Ούγος, αδελφός του προηγούμενου.
 Μαργαρίτα, κόρη του προηγούμενου.
 Ιωάννα του Αινώ, κόρη της προηγούμενης.
 Λουδοβίκος Γ΄, επίσης κόμης του Μπλουά, γιος της προηγούμενης.
 Γκυ Β΄, επίσης κόμης του Μπλουά, αδελφός του προηγούμενου.

Ο αδελφός τού Κόνωνα, Ιωάννης Α΄, νυμφεύτηκε την Eλισάβετ φαν Πέτεγκεμ, κόρη του Γιάν Α΄ φαν Πέτεγκεμ. Ο Ιωάννης Α΄ και η Ελισάβετ είχαν πέντε παιδιά:
 Ιωάννης Β΄ του Νελ (απεβ. 22 Δεκεμβρίου 1239), νυμφεύτηκε την Ευσταθία του Σαιν-Πολ, κόρη του Ούγου Δ΄ κόμη του Σαιν-Πολ και της Γιολάντας, κόρης του Bαλδουίνου Δ΄ κόμη του Αινώ. [Για τη Γιολάντα ήταν ο 2ος γάμος: ο 1ος σύζυγος της Γιολάντας ήταν ο Υβ Β΄ κόμης του Σουασόν.]
 Υβ του Νελ (απεβ. 4 Mαΐου 1189).
 Ραούλ του Νελ (απεβ. 1126), κύριος του Φαλβύ.
 Γερτρούδη του Νελ (απεβ. μετά τον Ιούνιο 1239), παντρεύτηκε πρώτα τον Ραινώ του Μελό, και έπειτα τον Ραούλ του Κλερμόν, κύριο του Αιγύ, γιο του Σίμωνα του Κλερμόν και τής Ματθίλδης του Μπρετέιγ. 
 Άντα (απεβ. 1254), παντρεύτηκε τον Ανγκεράν Β΄ του Κουσύ, κύριο του Μποβ, θείο του Ροβέρτου του Κουσύ.

Με τον γάμο της Γερτρούδης και του Ραούλ, οι οίκοι του Νελ και του Κλερμόν (βλ. κόμητες του Κλερμόν-αν-Μπωβαιζί) ενώθηκαν, και μερικές φορές αναφέρονται ως Οίκος του Κλερμόν-Νελ.

Εκτός από την οικογένεια Κλερμόν, ο γιος του Ιωάννη Α΄ και της Ελισάβετ, Ραούλ του Νελ, έγινε επίσης διάσημος. Ο Ραούλ νυμφεύτηκε την Αλίκη του Ρουά, χήρα του Ιωάννη Γ΄ κόμη του Αλανσόν (εγγονού του Ιωάννη Α΄ κόμη του Αλανσόν). Γιος τους ήταν ο Ιωάννης Α΄ του Νελ (απεβ. στις 2 Δεκεμβρίου 1292), ο οποίος νυμφεύτηκε την Ιωάννα κόμισσα του Ποντιέ, χήρα του Φερδινάνδου Γ΄ βασιλιά της Καστίλης (οι γονείς τής μητέρας τού Εδουάρδου Β΄ της Αγγλίας). Η μικρότερη κόρη του Ραούλ και της Αλίκης, Μαρία (απεβ. μετά το 1328), παντρεύτηκε τον Ιωάννη Β΄ κύριο του Αζιμόν, γιο του Ιωάννη Α΄ κόμη του Λόοζ & Σινύ, και της 2η συζύγου του Ισαβέλλας του Κοντέ.

Ο Ντρόγκο του Νελ και ο Ραλφ κύριος του Σουασόν, πιθανότατα σχετίζονται με τον Οίκο, αλλά οι ακριβείς σχέσεις είναι άγνωστες.

Γενεαλογία

 Πηγές 
 Dormay, C., H istoire de la ville de Soissons et de ses rois, ducs, comtes et gouverneur s, Soissons, 1664 (διαθέσιμο στα Βιβλία Google )

 Αναφορές 

Κατηγορία:Κόμητες του Σουασόν